Opossum nanu mistur ta' Agricola
L-Opossum nanu mistur ta' Agricola jew Opossum grazzjuż ta' Agricola, magħruf xjentifikament bħala Cryptonanus agricolai, huwa mammiferu marsupjal, tat-tribù Thylamyini, fil-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi nani mistura, nattiv fil-kontinent tal-Amerika ta' isfel.
  
Dan l-opossum nanu mistur huwa marsupjal b'abitudni notturna (attiv bil-lejl) b' attivita minima matul il-ġurnata. Cryptonanus agricolai jgħix f'abitat varjat minn foresti subtropikali u tropiklai umdi għall-foresti bl-arbuxelli tax-xewk magħrufin bħala l-"Caatinga" u artijiet tal-ħaxix b'arbuxelli u siġar imdaqsa imsejħin "Cerrado".Dan huwa mammiferu primarjament arborju (jgħix fis-siġar), għalkemm jingħzel mal-art biex jiekol xi frott u jikaċċa.

Dieta 
L-Opossum nanu mistur ta' Agricola huwa marsupjal b'dieta omnivora, li tikkonsisti minn frott, insetti u annimali vertebrati u invertebrati żgħar oħra.

Distribuzzjoni 
Cryptonanus agricolai huwa speċi b'distribuzjoni vasta (l-akbar fost l-ispeċi fil-ġeneru Cryptonanus) fil-kontinent tal-Amerika t'isfel, mifruxa fil-Brażil u endemika ta' dan il-pajjiż.

Klassifikazjoni 

 Ordni Didelphimorphia
 Superfamilja Didelphoidea
 Familja Didelphidae
 Sottofamilja Didelphinae
 Tribù Thylamyini
 Ġeneru Cryptonanus
 Opossum nanu mistur ta' Agricola, Cryptonanus agricolai

Sinonimi 
"Marmosa emiliae agricolai" u "Gracilinanus agricolai" huma sinonimi jew l-istess bħal u jirreferu għal Cryptonanus agricolai ta' Moojen, 1943.

Referenzi 
 Moojen, J. 1943. Algunos mamíferos colecionados no nordeste do Brasil. Boletim do Museu Nacional (Nova Série) Zoologia 1:1-14.
 Voss, R.S., Lunde, D.P. & Jansa, S.A. 2005. On the Contents of Gracilinanus Gardner & Creighton, 1989, with the Description of a Previously Unrecognized Clade of Small Didelphid Marsupials. American Museum Novitates 3482:1-34, 25 juli 2005. Tista tara il- fajl hawn.

Link Esterni 
 Tassonomija tal-Mammiferi.

Didelphimorphia